kardosdrur/scandi-wiki huggingface dataset:
Alexander 1. af Grækenland

Alexander 1., Hellenernes Konge (; ) (1. august 1893 – 25. oktober 1920) var konge af Grækenland fra 1917 til 1920.

Han var den næstældste søn af Kong Konstantin 1. af Grækenland. Hans far var både hans forgænger og hans efterfølger som konge. Hans ældste bror Georg 2. af Grækenland fulgte faren på tronen.

Biografi 

Alexander blev født den  på slottet Tatoi ved foden af Parnesbjergene på halvøen Attika lidt nord for Grækenlands hovedstad Athen som den næstældste søn af Kronprins Konstantin af Grækenland (den senere Konstantin 1.) i hans ægteskab med Sophie af Preussen.

Han blev konge af Grækenland den 11. juni 1917, efter at hans far under Første Verdenskrig blev tvunget til at abdicere efter ønske fra Ententemagterne. Faderen blev tvunget til at gå i eksil sammen med sin ældste søn, Kronprins Georg. Grækenland blev i Alexanders regeringstid styret af Eleftherios Venizelos, og Alexander havde ingen indflydelse på styret.

Den 4. november 1919 giftede han sig i hemmelighed med sin barndomsveninde Aspasia Manos. Hun var datter af en adjudant hos Konstantin 1., og deres ægteskab vakte stor skandale.

Alexander døde af en blodforgiftning som følge af et abebid den 25. oktober 1920. Han blev efterfulgt af sin far, Konstantin 1., som fik lov til at returnere til Grækenland efter sin søns død.

Han blev begravet på den kongelige gravplads ved Tatoi, den græske kongefamilies gravsted ved slottet Tatoi nord for Athen, hvor en stor del af kongefamiliens medlemmer ligger begravet.

Eftermæle 
Byen Dedeağaç i Thrakien fik navnet Alexandroupolis i 1919 i anledning af kongens besøg.

Titler, prædikater og æresbevisninger

Titler og prædikater

Fuld officiel titel som monark 
 Hans Majestæt Alexander 1., Hellenernes Konge

Noter

Referencer

Litteratur 
 
 
 .

Eksterne henvisninger 

 

Konger af Grækenland
Huset Glücksburg
Ortodokse monarker
Personer fra Athen
Qasigiannguit

Qasigiannguit "små spættede sæler", (dansk navn: Christianshåb) er en by ved Diskobugten med 1.253 indbyggere (2010) i Vestgrønland, hvilket gør den til en af Grønlands største byer. Qasigiannguit Kommune blev 1. januar 2009 en del af Qaasuitsup Kommune.

Historie 

Allerede for 4.500 år siden slog de første mennesker sig ned på øen Qeqertasussuk, hvor en boplads fra Saqqaqkulturen er udgravet.
Qasigiannguit betyder de små plettede sæler. Bygden blev grundlagt den 25. juni 1734 på et andet sted ved Bryghusbugten som handelskoloni af den danske købmand Jacob Severin og opkaldt efter Christian 6. Severin havde indtil 1749 det af kongen tildelte monopol over den grønlandske handel. 1739 fortrængte danskerne ved Qasigiannguit med magt hollandske handelsfolk og hvalfangere, der truede det danske handelsmonopol. Fra 1736 til 1740 virkede Paul Egede som missionær i Christianshåb. 1763 blev bygden flyttet til den nuværende mere vindbeskyttede plads. Ruinerne af den gamle bygd er stadig bevaret.

Erhverv og transport 
Byen er tilsluttet det det grønlandske skibs- og helikopternet.
Produktion af levende ressourcer er hovederhvervet i byen. Tidligere var det rejer med rejefabrik, der blev grundlagt i 1959, og med den steg indbyggertallet fra 300 til 1.400. Senere er det fiskeriet af hellefisk, der har fået en stor økonomisk betydning for byen. Rejefabrikken blev nedlagt i 1999, og byen har nu i stedet en moderne hellefiskefabrik. Formodentlig er fabrikken det sted på Grønland, hvor der arbejder flest mennesker (150.) Byen har både et sygehus og en erhvervsskole og fra sommeren 2009 en efterskole (Efterskole Villads Villadsen)

Turisme 

Qasigiannguit er let tilgængelig og er kendt for at være imødekommende overfor fremmede.

Der er et enkelt hotel i byen, ét supermarked og enkelte kiosker. Af seværdigheder er der de små træhuse i forskellige farver ved bugten, de gamle kolonibygninger og museet med udstillinger fra jæger- og fangerkulturen og om inuiternes tidlige historie. Tillige er der en udstilling om byens nedlagte rejefabrik.

Om sommeren levendegøres tidligere inuiters levevis i den såkaldte Levende Boplads, hvor turister og andre kan se klædedragter og levevis fra 1700-tallet.

Specielt for området er de varme somre med temperaturer på op til 27 grader celsius, hvor solen jo skinner hele døgnet.

Syd for Ilulissat Isfjord ligger Qasigiannguit i et naturområde med fjelde, tundrasletter, grønne pas, blå fjorde, bjergtoppe med udsigt til Isfjorden og Diskoøen. Området er velegnet til vandreture. Hundeslædesæsonen starter i december. Fra juni til oktober kan man opleve hvaler – blandt andet fra terrassen på Hotel Disco Bay.

Socialvæsen 
I byen er der en skole kaldet Juunarsip Atuarfia, der har 1. til 10. klassetrin. Skolen har ca. 250 elever.

Venskabsbyer 
 Skive
 Kongsvinger
 Arvika

Eksterne henvisninger 

 Kommunens hjemmeside 
 Turistinformation 
 Qasigiannguit i historiske billeder 

Byer i Qeqertalik Kommune
Backup

Backup har flere betydninger:

Backup er et engelsk ord der kan oversættes til reserve. 
På dansk kan det referere til flere koncepter:

Informationsteknologi
Backup (software) - Apple Mac software
Backup & Restore - Microsoft Windows software
Backup software - software, der udfører denne funktion
 Sikkerhedskopi – kopering af data fra computer på eksterne medier.

Elektriske anlæg
 Nødgenerator – backup til strømforsyning.

Musik
Backup band - er et musikalsk ensemble, der ledsager en kunstner på en live-optræden eller på en optagelse.
Backing sanger - er en der synger i harmoni med en "forsanger"

Andre
 Frøbank – opbevaring af frø som sikkerhed ved katastrofer se f.eks. Svalbard Global Seed Vault.
 Lager – det at have et lager hvis uheld give en mangelsituation.
 Reservedunk – et prosaisk eksempel på backup.
 Militær reserve – backup af militære styrker.
 Backup – i f.eks. holdkampe hvor en ekstra forsvarslinie er backup.
Sophie af Preussen

Sophie af Preussen (; ; 14. juni 1870 i Potsdam – 13. januar 1932 i Frankfurt am Main) var dronning af Grækenland i to perioder, fra 1913 til 1917 og fra 1920 til 1922. Hun var datter af kejser Frederik 3. af Tyskland og gift med kong  Konstantin 1. af Grækenland.

Hun har lagt navn til Kronprinsesse Sofies Vej på Frederiksberg.

Biografi 

Sophie var det 7. af de otte børn, som den senere tyske kejser Frederik 3. havde med sin kone Victoria af Storbritannien. Hun var således søster til Wilhelm 2. af Preussen (se anetavle). Hun blev gift i 1889 med den græske prins Konstantin, den senere græske konge Konstantin 1. De havde seks børn:

 Georgios (19. juli 1890–1. april 1947), græsk konge 1922–1924 og 1935–1947 
 Alexandros (20. juli 1893–25. oktober 1920), græsk konge 1917–1920, 
 Eleni (2. maj 1896–28. november 1982), dronningemoder af Rumænien, 
 Pavlos (1. december 1901–6. marts 1964), græsk konge 1947–1964, 
 Eirini (31. januar 1904–4. april 1974), hertuginde af Savoyen, og 
 Aikaterini (21. april 1913– 2. oktober 2007), kendt som prinsesse Kathrine af Grækenland og Danmark, lady Brandram, gift med den britiske major Richard Brandram (1911-1994), en søn og tre børnebørn.

Hun ligger begravet i Tatoi i Grækenland.

Litteratur

Eksterne links 

Dronninger af Grækenland
Huset Hohenzollern
Personer fra Potsdam
Kongelige fra Preussen
Ed, Edd og Eddy-episoder

Liste over afsnit i den animerede tv-serie Ed, Edd og Eddy.  De danske navne bliver i begyndelsen af de enkelte afsnit læst op af skuespilleren Peter Secher Schmidt, der lægger stemme til Ed.

Sæson 1

Sæson 2

Sæson 3

Sæson 4

Sæson 5

Se også 
Ed, Edd og Eddy

Eksterne links 
Officiel netside 

Afsnit af animerede tv-serier
Lister over afsnit af tv-serier
Korktræ

Korktræ (Phellodendron) er udbredt i Øst- og Nordøstasien med ca. 10 arter af løvfældende træer. De har læderagtige, uligefinnede blade. Mange af arterne er tvebo, sådan at der findes rent hunlige og rent hanlige individer. Blomsterne er gullige og sidder samlet i løse stande. Frugterne er runde, grønlige bær med de prikker af (i dette tilfælde: stramt lugtende) oliekirtler, som er typiske for familien. Navnet skyldes, at nogle af arterne danner et tykt korklag. Her omtales kun de arter, som dyrkes i Danmark.

 Amurkorktræ (Phellodendron amurense)
 Japansk korktræ (Phellodendron japonicum)

Rude-familien
Stak

Stak har flere betydninger:

 Stak (datastruktur) – en datastruktur

 Stak (plantedel) – en trådagtig forlængelse på græssers dækblade

 Stak (dagligsprog) – en opstablet bunke
Magnetomrører

En magnetomrører er en slags laboratorieudstyr som benyttes til automatisk omrøring af væsker. Den består af en elektronisk plade som indeholder en roterende magnet eller en stationær elektromagnet, og en stangmagnet som er overtrukket med en inert polymer, f.eks. teflon. Et glas med den væske der skal omrøres placeres på pladen og stangmagneten puttes i glasset. Derefter tændes for strømmen, og magneten i pladen begynder at dreje rundt, hvilket medfører at magneten i glasset også drejer rundt og glassets indhold bliver omrørt.

Stangmagneterne kan fås i mange størrelser, fra få millimeter til flere centimeter lange. Magnetomrøreren kan derfor bruges i mange forskellige slags forsøgsopstillinger.

Nogle magnetomrørere er samtidig varmeplader som kan opvarme og omrøre på samme tid.

Magnetomrørere har den fordel at de kan bruges i et lukket system, dvs. i en opstilling hvor der f.eks. ikke må komme ilt til. Motordrevne omrørere har også den ulempe at de kræver smørelse som kan forurene det eksperiment som er i gang.

Laboratorieudstyr
Roterende maskiner
Anafrodisiaka

Anafrodisiaka (ental anafrodisiakum) er noget som dæmper eller bedøver libidoen. Det er det modsatte af afrodisiaka, som er noget der forstærker den seksuelle appetit. Ordet anafrodisiaka kommer fra det græske præfiks αν-, som viser en negation, og den græske kærlighedsgudinde, Afrodite.

Visse lægemidlers bivirkninger kan være naturlige anafrodisiaka (f.eks. lykkepiller og visse antipsykotika), der er dog ingen stoffer som har sikre anafrodisiakiske effekter uden store bivirkninger.

Op gennem tiderne har mange religiøse sekter og ordener brugt urtemæssige anafrodisiaka. Oftest har kyskhedstræet (Vitex agnus-castus) været brugt til at normalisere hormoner i både mænd og kvinder. En overaktiv libido behandles ofte med urter ved at fokusere på dårlig adrenalinfunktion.

Rygter om at den britiske hær puttede antiepileptikaet og sedativet kaliumbromid i soldaternes te under 2. verdenskrig for at dæmpe deres lyster lader til at være en vandrehistorie.

Eksterne henvisninger 
 New Scientist: "The Last Word" – artikel om rygtet om den britiske hærs te 
 snopes.com om salpeter i den amerikanske hærs kaffe 
 Treatment of Hypersexuality – stoffer der kan bruges til at mildne seksuel lyst 

Sexologi
Castalia

Castalia var i græsk mytologi en nymfe som Apollon forvandlede til et springvand i Delfi, ved foden af bjerget Parnassos, eller på Helikon. Spåkvinden i Delfi hentede en skål vand fra Castalias kilde, når hun skulle virke som orakel. Vandet indeholdt metan og ætylen, som der stadig findes spor af i den samme kilde. Det er sandsynligt, at der kan have været et højere indhold af disse gasarter i vandet i den klassiske oldtid. Derfor er det også muligt, at det var den euforiske virkning af disse gasser, der var baggrunden for de flertydige orakelsvar, spåkvinden gav.

Castalia kunne inspirere til poesi for dem som drak hendes vand eller lyttede til dets stille rislen; det hellige vand blev også brugt til at rense Delfis templer. Apollon helligede Castalia til muserne (Castaliae Musae).

Castalianerordenen 
Castalianerordenen var en munke- og nonneorden, som tog sit navn efter Castalia. Den er blandt andet kendt for at den testede sine medlemmers evne til afholdenhed ved at lade dem sove sammen med et krucifiks mellem sig.

Litterært 
Forfatteren Hermann Hesse har en omfattende henvisning til Castalia i sit værk Das Glasperlenspiel fra 1943 (på dansk Glasperlespillet, ny udgave 2001 ), hvor handlingen foregår i det utopiske land Castalien.

Kuriosa 
I foråret 1963 grundlagde Timothy Leary og flere andre en International Foundation for Internal Freedom (IFIF). Den fik senere navnet Castalia Foundation og har til huse på en stor landejendom i Millbrook, New York. Det var på denne ejendom, at Leary foretog sin lange række af forsøg med det hallucinogene stof LSD.

Eksterne henvisninger 
 Encyclopedia Britannicas artikel om nymfen Castalia 
 Theoi Projects artikel om nymfen Castalia 
 Side6 om Castalianerordenen  (advarsel: voksent indhold)

Note 

Nymfer
Donkey punch

Donkey punch er slang for en handling som angiveligt udføres under sex bagfra. Det omfatter et slag mod baghovedet  eller den nedre del af ryggen på den modtagende part, hvilket skulle medføre ekstra nydelse.

Der findes dog ingen kilder til at dette skulle være tilfældet og i værste fald kan denne praksis medføre alvorlige skader.

Kilder
Thestranger.com - Donkey See, Donkey Doo 

Sexologi
DP

DP har flere betydninger:

 Danny Phantom, den originale engelske titel på den canadiske Nickelodeon-animerede tv-serie Danny Genfærd
 DarkPlaces
 Digital Playground
 Donkey punch
 Dobbelt penetrering
 Danskernes Parti
 Dynamisk Programmering
Forhudsforsnævring

Forhudsforsnævring eller fimosis er en medicinsk betegnelse for forsnævring af forhuden. Dette kan føre til problemer med urinering og infektioner under forhuden. 

Behandling kan bestå af operation eller creme med binyrebarkhormon.

Betegnelsen fimosis anvendes kun om større børn og voksne, da de fleste børn indtil treårsalderen ikke er i stand til at trække forhuden tilbage. Kontakt til læge anbefales i forbindelse med fimosis efter den sene barndom samt problemer med infektioner eller besværet vandladning.

Sygdomme i mandlige kønsorganer
Frigiditet

Frigiditet er lav seksuel trang og interesse, som viser sig ved manglende evne til at indlede og svare på en partners seksuelle aktivitet. Frigiditet kan være en primær tilstand (hvor personen aldrig har følt seksuel trang eller interesse) eller sekundær tilstand (hvor personen tidligere havde en seksuel trang, men har mistet interessen).

Aseksualitet
Bruderulle

Bruderuller var nogle "manualer", som i det fjerne Østen blev brugt på bryllupsnatten for nygifte. Rullen bestod af gode råd og vejledninger, og der blev set til at brudeparret fik rullen med i seng.

Side6 om bruderuller 

Tekster
Engens plantesamfund

Engens plantesamfund opstår typisk på steder, hvor man har opretholdt den klassiske dyrkningsform med høslæt ved Sankthans kombineret med eftergræsning for kreaturer resten af sæsonen. Begge dele bidrager til en sortering, som fremmer de sent blomstrende arter, der tåler bid, eller som bliver undgået af dyrene på grund af skarp eller bitter smag.

Hvis man undlader bare det ene af indgrebene vil plantesamfundet straks ændre sig, og det vil blive domineret af færre, men mere kraftigt voksende arter. Hvis man helt ophører med landbrugsmæssig drift på engen, indledes en succession, der fører tilbage til sumpskov med Rød-El og Almindelig Ask som de dominerende arter. Dette sker over en 25-30 årig periode.

Listen nedenfor rummer et udvalg af arter, som er fundet i enge med vedvarende fugtighed og et højt mineralindhold. Der er flere arter, men de er ukrudtsagtige, og derfor er de udeladt her.

Vildstauder fra danske enge 
 Aften-pragtstjerne
 Almindelig agermåne
 Almindelig benved
 Almindelig fredløs
 Almindelig hjertegræs
 Almindelig kamgræs
 Almindelig kattehale
 Almindelig lægestokrose
 Almindelig mjødurt
 Almindelig skjolddrager
 Almindelig tusindfryd
 Bakke-nellike
 Betonie
 Blæresmælde
 Blågrøn star
 Blåtop
 Bredbladet klokke
 Bukkeblad
 Dag-pragtstjerne
 Dansk astragel
 Djævelsbid
 Døvnælde
 Eng-kabbeleje
 Eng-karse
 Eng-nellikerod
 Eng-rapgræs
 Eng-rottehale
 Eng-rævehale
 Eng-svingel
 Eng-øjentrøst
 Engblomme
 Fløjlsgræs
 Gederams
 Gul fladbælg
 Gul frøstjerne
 Gul iris
 Gul star
 Gulgrøn løvefod
 Gærde-snerle
 Gåse-potentil
 Hamp-hjortetrøst
 Hunde-viol
 Hvid okseøje
 Jakobsstige (Polemonium)
 Kantet kohvede
 Klokke-ensian
 Knæbøjet rævehale
 Kragefod
 Krans-konval
 Kryb-hvene
 Krybende læbeløs
 Kær-storkenæb
 Kær-tidsel
 Langbladet ranunkel
 Lyse-siv
 Manna-sødgræs
 Mark-tusindgylden
 Muse-vikke
 Mørk kongelys
 Nyse-røllike
 Nælde-klokke
 Nøgleblomstret klokke
 Pengebladet fredløs
 Pile-alant
 Plettet gøgeurt
 Rank viol
 Ræve-star
 Rørgræs
 Salep-gøgeurt
 Skov-jordbær
 Skov-rørhvene
 Skov-storkenæb
 Spyd-pil
 Stinkende krageklo
 Stor fladstjerne
 Stor pimpinelle
 Stor skjaller
 Strand-kvan
 Sump-forglemmigej
 Sump-hullæbe
 Svensk hønsebær
 Sværtevæld
 Tormentil
 Trævlekrone
 Tvebo baldrian
 Tveskægget ærenpris
 Vand-mynte
 Vild løg
 Vrietorn

Se også 
 Eng

Plantesamfund
Koprografi

Koprografi er en parafili, som går ud på at man skriver obskøne ord – ofte på offentlige toiletter.

Fodnoter 

Parafili
Lumen Gentium

Lumen Gentium, Folkenes lys, er et katolsk kirkedokument fra 1964.
Dokumentet er Det andet Vatikankoncils såkaldte dogmatiske konstitution dvs. bekendelsesskrift, og er det mest kendte resultat af det storstilede kirkemøde. Det omhandler blandt andet kirkens rolle og funktion i den moderne verden, biskoppens autoritet i forhold til paven og lægfolkets forhold til geistligheden og kirkens hierarki.

Skriftet repræsenterer en teologisk nyskabelse i den katolske kirke, idet det undlader at gøre den katolske kirke til entydigt synonym for Kristi sande kirke, og dermed er der tale om en reel anerkendelse af andre kristne trossamfund.

Se også 
Gaudium et Spes Glæde og håb 1965 

Romerskkatolske kirke
Kristian Riis (guitarist)

Kristian Riis (født 28. november 1975 i Hjørring) er guitarist i bandet Nephew siden dets begyndelse.

Efter forældrenes skilsmisse boede Kristian overvejende hos sin mor, Linda Jonsson, der opmuntrede ham til at udforske sine musikalske evner. Faren, John Aksel Riis, forsøgte at stimulerer Kristians praktiske evner med aktiviteter i hobbyværkstedet, uden større succes. Det blev dog moderens opmuntring til at "blive noget ved musikken", der ledte Kristian videre med guitaren. Kristian begyndte på Aarhus Universitet, hvor han har fuldført en bacheloruddannelse i Musikvidenskab og Multimedie (Informationsvidenskab).

Selvom Kristian ikke fik skrevet sit speciale færdigt, blev uddannelsen alligevel et vigtigt springbræt for ham. Det var på Aarhus Universitet han fandt sammen med Søren Arnholt Rasmussen (der spiller trommer i Nephew), Simon Kvamm (der er bandets forsanger og frontfigur), og René Munk Thalund (der spiller på tangenter og akustisk guitar i bandet).

Udover sin karriere som medlem af Nephew har Kristian blandt andet arbejdet syv år som musikmedarbejder og leder i en musikklub:

"Det har givet mig utroligt meget, jeg var f.eks. på skitur med dem, og det var ligesom at være tour-manager for et band. Det handler om at kommunikere med en gruppe mennesker."

I sit arbejde i Nephew fokuserer Kristian på kommunikation under postmodernitetens vilkår. Det kommer til udtryk i bandets tekster, brandingstrategier og måden de eksponerer sig på. Kristian har tidligere været ansat som projektchef i Music Export Denmark (MXD) og bruger nu sine evner inden for kommunikation og viden om musikbranchen som en af de fire ejere af musikselskabet Volcano Entertainment og direktør for Bremen Teater i København.

Ved siden af musikken er Kristian medejer af det danske tøjmærke Lakor Soulwear.

Referencer

Eksterne henvisninger 
 
 

Guitarister fra Danmark
Personer fra Hjørring
Teaterledere fra Danmark
Nephew
Gaudium et Spes

Gaudium et Spes, Glæde og håb, er et katolsk kirkedokument fra 1965.
Dokumentet er Det andet Vatikankoncils såkaldte pastorale konstitutuion dvs. bekendelsesskrift, og er et af de fire concilvedtagelser som kom ud af det storstilede kirkemøde. Det omhandler bandt andet synet på menneskets værdighed, kampen mellem det gode og det onde, den tredje verdens problemer og kirken forhold til kulturen og det politiske samfund.

Skriftet regnes for en teologisk nyskabelse i den katolske kirke. Det er et opgør med den dybe mistro overfor den moderne verden, som den katolske kirke siden oplysningstiden ved skiftende lejligheder havde udvist. Skriftet blev godkendt af biskopperne med stemmerne 2.307 for og 75 imod.

Se også 
Lumen Gentium Folkenes lys 1964 

Romerskkatolske kirke
Grænselandsportal

Grænselandsportalen (tysk Grenzlandportal) er en internetportal om den dansk-tyske grænseregion Sønderjylland/Slesvig. Den findes i en parallel dansk og tysksproget udgave. 

Grænseregionen svarer til det historiske, danske hertugdømme Slesvig i området mellem Kongeåen i nord og Ejderen i syd. Området betegnes på dansk også som Sønderjylland. Ved folkeafstemninger i 1920 blev området delt mellem Danmark og Tyskland, og det har siden været udkantsområder i begge stater.

Ideen om at synliggøre og styrke den fælles dansk-tyske region med en internetportal opstod i Dansk-Tysk Biblioteksforum og blev i 2004 virkeliggjort med en 4-årig bevilling fra Biblioteksstyrelsen til Det sønderjyske Landsbibliotek i Aabenraa. Projektleder blev tidligere borgmester i Aabenraa, mag. art. Jørgen Witte, med en styregruppe ledet af den danske generalkonsul i Flensborg, dr. phil. Henrik Becker-Christensen.

Portalen er under opbygning med bidrag fra danske og tysk side, men er allerede offentligt tilgængelig. Den giver adgang til målrettet information om kulturelle og administrative forhold i almindelighed i hele grænseregionen. I portalen bringes en-spaltede tekster, der omtaler fælles forhold, hvorimod forhold i regionen, som af historiske grunde er forskellige, er derimod placeret over for hinanden i artikler i to spalter. Derved skabes mulighed for sammenligning og forståelse af forholdene på tværs af den eksisterende statsgrænse. Overordnet set ønsker man at skabe en virtuel fælles grænseregion.

Biblioteksstyrelsens projekt blev i 2005 udvidet til et EU-projekt (Interreg III A-programmet) med to tyske partnere. Den ene er den slesvig-holstenske kulturelle paraplyorganisation Landeskulturverband Schleswig-Holstein og den anden er foreningen Nordfriisk Instituut. Ved et arrangement i Flensborg den 24. september 2006 åbnede den slesvig-holstenske ministerpræsident Peter Harry Carstensen og den syddanske regionsrådsformand Carl Holst den fælles dansk-tyske Grænselandsportal.

Eksterne henvisninger 
 Grænselandsportalen 

Internetportaler
Elektroniske- og trykte medier fra Sønderjylland (på tværs af landegrænser)
Demivierge

En demivierge (af fransk demi – halv og vierge – jomfru) er en kvinde, som har dyrket analsex, men ikke almindelig vaginalsex. Dette kan være af personlige årsager, eller hvis hun f.eks. af kulturelle årsager skal forblive jomfru. Ved analsex bliver jomfruhinden ikke brudt og der kommer dermed ikke defloration. Samlejet kan dermed forblive en hemmelighed.

Sexologi
Lædersubkulturen

Lædersubkulturen (forbindes ofte med lak og læder) omfatter typisk både en bestemt tøjstil og en forbindelse med BDSM. Både tøjstilen og BDSM-aktiviteterne er karakteristiske for en bevægelsen som både kan være homo- og heteroseksuel, såvel som både den "gamle garde" og nyere generationer. Mens de fleste fra lædersubkulturen kan forbindes med BDSM, er det omvendt ikke alle BDSM-interesserede som tænder på læder.

Sexologi